Yèn sawijining planèt masif révolusiné ngupengi Proxima Centauri, pagèsèran lintang bisa dumadi per orbit planèt mau. Yèn bidhang orbit planèt ora jejeg lurus karo garis deleng saka Bumi, mula pagèsèran iki bisa nyebabaké owaèh-owahan periodhik ing kacepetan radhial Proxima Centauri. Pangukuran kaping bola-bali ing kacepetan radhial Proxima Centauri sing ora nuduhaké pagèsèran mau ngedhunaké massa maksimum sing bisa diduwèni pangiring Proxima Centauri.[3][15] Tingkat aktivitas Proxima Centauri nyebabaké penderauan ing pangukuran kacepetan radhial lintang, saéngga mbatesi kamungkinan pandhétèksian pangiring migunakaké métodhe iki.[16]